runetrust/blame-folketinget-dk huggingface dataset:
Kristian Jensen (V), 2003-12-12:
En af de ting, vi har fået gennemført, og som foreningslivet er meget, meget glad for, nemlig at de har fået lempet momstiderne, at de har fået bedre momsforhold og ikke skal sidde og slås så tit og ofte med afregning af moms, det foreslår Socialdemokratiet nu tilbagerullet.
Karina Adsbøl (DF), 2020-12-08:
Jamen jeg kan godt forstå det, og det er jo nok, fordi jeg somme tider bliver lidt træt – hver gang man fremsætter gode forslag i Folketingssalen, er der altid nogle, der skal finde hår i suppen for ikke at skulle stemme for og hjælpe de mennesker, det handler om.
Svend Aage Jensby (V), 2003-01-15:
Vi vil i regeringen udarbejde en bred sikkerhedspolitisk vurdering, som kan indgå i de forhandlinger, der om en passende tid skal indledes med henblik på skabelse af et nyt forsvarsforlig til gavn for dansk forsvar, om en forstandig anvendelse af de økonomiske midler.
Christian H. Hansen (DF), 2008-04-08:
Og når man nu stiller sådan nogle forslag her, kunne jeg da godt tænke mig at spørge, om ordføreren fra Enhedslisten, fru Line Barfod, kan fortælle, hvor meget i kroner og øre de fik hævet lønnen med om måneden for de lavestlønnede, dengang Enhedslisten havde mulighed for at have indflydelse.
Lars Løkke Rasmussen (V), 2016-12-13:
I dag har regeringen fremlagt et forslag om »Taxi til fremtiden«, som jeg gerne vil nævne, for det er et eksempel på en bro, vi skal bygge den kommende tid mellem nogle fantastiske fremtidsmuligheder og så, kan man sige, risikoen for, at ting kommer til at foregå på en ikkeordentlig måde.
Anita Knakkergaard (DF), 2010-04-16:
Men i forslaget her er der tale om eliteboliger under almenboligloven, hvor det er 50 pct. udenlandske studerende og 50 pct. danske studerende, altså nærmest eliteboliger, som bygges ifølge almenboligloven, og finder fru Marianne Jelved virkelig, at det er den måde, man skal gøre det på?
Nick Hækkerup (S), 2021-01-13:
Det er en stor prioritet for regeringen, at der bliver sendt en anmodning om overførsel til hjemlandet i alle potentielle overførselssager, at der bliver fulgt op på sagerne over for de pågældende lande, men der er desværre mange tilfælde, hvor en sag om overførsel ikke bliver afgjort tidsnok til, at overførslen kan gennemføres inden prøveløsladelsen.
Lars Barfoed (KF), 2003-12-18:
Men jeg vil godt sige, at det konkrete forslag, der blev trukket tilbage, bl.a. under indtryk af de reaktioner, der kom på det rundtomkring fra samfundets side, ønsker vi ikke at være med til at genfremsætte, for det indeholdt klart nogle elementer, som vi nu heller ikke rigtig synes er rimelige, og derfor bliver det ikke genfremsat.
Simon Emil Ammitzbøll (LA), 2011-04-05:
Sådan som vi har fået det oplyst med de spørgsmål, vi har stillet til Socialministeriet, er det svært for os at se, hvad det er, man vil opnå præcis med den børneombudsmandsfunktion, som man forestiller sig i beslutningsforslaget her, men det kan jo selvfølgelig være, at det kommer frem i den afsluttende tale.
Torsten Schack Pedersen (V), 2018-02-06:
Jeg vil sige, at det så måske havde været mere hensigtsmæssigt, at man havde prøvet at gå den vej og få skabt en klarhed om reglerne, inden man nødvendigvis skulle behandle et beslutningsforslag om sagen i Folketinget, for den klarhed, som SF efterspørger, tror jeg nås bedre via andre midler end et beslutningsforslag i Folketinget.
Kristen Touborg (SF), 2000-10-27:
Vi er lidt opmærksomme på, at der skal være lighed for loven, og det betyder sådan set, at de ting, staten opkræver gebyrer og sætter frister på, jo også skal gælde den anden vej rundt, når staten ikke rigtig kan opfylde betingelserne. Så det er nok noget af det, vi vil tale en del om og stille en del spørgsmål til i forbindelse med udvalgsarbejdet.
Bjarne Corydon (S), 2013-09-10:
Derefter synes jeg, det er rimeligt at gå lidt i dybden med partiet Venstre, der jo er i den helt særlige situation, at man har hovedansvaret for den økonomiske politik, der blev ført frem til regeringsskiftet, og samtidig indtager det i den sammenhæng lidt pudsige synspunkt, at netop den økonomiske politik, man selv førte og forsvarede med næb og kløer, har ført til, at vores samfundsmodel har udviklet sig til at være en decideret belastning i forhold til vækst, beskæftigelse og konkurrenceevne.
Peter Skaarup (DF), 2010-04-29:
Jeg nævnte f.eks. den undersøgelse, der er blevet lavet for Nykredit, som viser, at hvis indvandrere fra ikkevestlige lande bliver lige så erhvervsaktive som danskere, vil der være en gevinst på omkring 24 mia. kr. om året, forstået på den måde, at det beløb ville være til rådighed for samfundsøkonomien, hvis de ikkevestlige indvandrere arbejdede i samme grad, som danskerne og de vestlige indvandrere i Danmark gør det.
Magnus Heunicke (S), 2022-05-19:
Hvis man så går ind i det udspil, som jeg nævnte i min indledning, og som Lægeforeningen og Lægevidenskabelige Selskaber og Danske Patienter har fremlagt, så anbefaler de, at man kigger til Norge for at få inspiration, for der findes faktisk et norsk videnscenter for alternativ behandling.
Mattias Tesfaye (S), 2021-05-12:
Jeg er selvfølgelig glad for at kunne konstatere, at et flertal i Folketinget vil støtte op om lovforslaget, og jeg ser nu frem til den videre behandling af lovforslaget her i Folketinget og står selvfølgelig som altid til rådighed for spørgsmål både her i salen og i den efterfølgende udvalgsbehandling.
Peter Hummelgaard (S), 2025-05-28:
Jeg tror, at min pointe er, at sådan en kommission jo ikke kommer til at løse den politiske uenighed, jeg har med Alternativet og Liberal Alliance i smuk forening, for vi har en uenighed om, hvorvidt det er en stor krænkelse af os alle sammen, at der eksempelvis sidder tryghedskameraer på S-togsstationen, som kan være med til både at forebygge, men mest af alt også opklare de gerningsmænd, der står bag et voldeligt overfald.
Margrethe Vestager (RV), 2012-05-10:
Selvfølgelig er der altid plads til, at man kan løse en opgave bedre, det er åbenlyst, det gælder også undertegnede og formodentlig enkelte medlemmer af Folketinget også, men når det er sagt, må man bare helt entydigt sige: Vi synes, regionerne skal være der, vi synes, de skal løse den opgave, som de gør.
Karsten Lauritzen (V), 2012-05-30:
Når det nu er regeringens politik, at man ikke ønsker at leve op til det, der står i regeringsgrundlaget og må øge udviklingsbistanden over en årrække, men først gør noget efter 2020, er det så ikke mere rigtigt at ændre ordlyden i regeringsgrundlaget fra over en årrække til over en række årtier?
Villum Christensen (LA), 2018-02-08:
Folketingsmedlemmet har endda den fordel i forhold til smeden og landmanden, at han eller hun måske i langt højere grad har mulighed for at sætte sig ind i det faglige stof, ligesom MF'en har lettere adgang til at få belyst de mange faglige spørgsmål, der udspiller sig i lovgivningen, og implementeringen heraf.
Lene Espersen (KF), 2010-10-27:
Så jeg vil sige til hr. John Dyrby Paulsen, at jeg tror, at det afgørende for os er udviklingen på jorden, og det, der foregår i Afghanistan, er komplekst, og jeg håber selvfølgelig på i forbindelse med de forhandlinger, vi skal have, at vi kan blive enige om, hvad udgangspunktet er – en enighed om, både hvad Forsvarets Efterretningstjenestes vurdering er, hvad general Petraeus' vurdering er, hvad NATO's generalsekretærs vurdering er, og i øvrigt hvad vores koalitionsstyrkers vurdering er.
Henrik Høegh (V), 2008-05-08:
Forslagsstillerne foreslår også, at Danmark med henvisning til forsigtighedsprincippet skal afvise markedsføring af gmo'er i de tilfælde, hvor EFSA, EMEA og WHO ikke er enige om, hvorvidt en eventuel antibiotikaresistent markør lever op til alle EFTA's krav.
Kirsten Normann Andersen (SF), 2020-12-18:
Jeg synes bare, det er ret væsentligt, at man ikke kommer til at sige, at fordi man har forholdsvis mange ufaglærte i ældreplejen – hvilket jeg selv synes er et kæmpestort problem, fordi det kræver rigtig meget faglighed – så kan man ikke autorisere social- og sundhedshjælperne.
Bjarne Laustsen (S), 2005-04-06:
Men der er langt til Ringkøbing, der er langt til Esbjerg, og der er langt til Skagen, og derfor kan jeg ikke forstå, når vi har en regering, der taler om, at opgaverne skal løses så tæt på borgerne som muligt, at man producerer forslag som dem, der ligger her.
Anne Baastrup (SF), 2003-03-18:
Det er anbringelsesstedet, der ved, hvordan barnets nuværende liv er, og hvad en ændring vil betyde. Derfor er de historier, man hører om, at kommunen uden forberedelse af hverken barn eller anbringelsessted træffer beslutninger om ændringer af barnets fremtidige liv, overraskende.
Karen J. Klint (S), 2006-11-09:
Vi står med et lovforslag, hvor den største del af lovforslaget jo egentlig er noget, vi også drøftede principperne om tidligere, og så blev det udsat, fordi der lige manglede en sammenhæng mellem at kunne lave overenskomstmæssige forhold for nogle flere præstestillinger og så, hvad vi gør, hvis der skal være en gejstlig læresag.
Yildiz Akdogan (S), 2010-03-02:
Selv om der har været diskussion her fra talerstolen, om der har været en stigning eller et fald i antallet af udsættelser, vil jeg alligevel lige referere til nogle enkelte tal: Udsættelserne er mere end fordoblet, efter at den her regering er kommet til – det siger Domstolsstyrelsens tal, det siger de forskellige boligselskaber.
Søren Søndergaard (EL), 2003-10-10:
Jeg har da også bemærket, at Dansk Folkepartis ordfører i dag har, hvad skal vi sige, padlet mere ind på en korrekt måde at se tingene på, nemlig at se det på den måde, at det ikke isoleret handler om, at Danmark skal melde sig ud af EU, det handler om, at vi skal være med til at skabe en europæisk bevægelse, en europæisk bevægelse for at sige nej til denne forfatning.
Margrete Auken (SF), 2000-02-10:
Jeg mener, der er jo ikke noget menighedsråd, der selv vil, men i samarbejde med andre kan der komme en mulighed ud af det. Jeg vil godt her til allersidst pege på, når man nu idylliserer situationen så meget, at i Københavns Stift har vi altså faktisk meget, meget store problemer.
Peder Hvelplund (EL), 2025-11-04:
Derfor vil jeg også gerne spørge ministeren, hvordan man i forbindelse med den eksterne evaluering, som vi nu vedtager der skal være af rådets arbejde, vil sikre tilstrækkelig armslængde, for det fremgår jo af lovforslaget, at det er økonomiministeren, som skal sikre gennemførelsen at den eksterne evaluering?
Jakob Engel-Schmidt (M), 2023-05-10:
Selv var jeg medstifter af Sluseholmens vandsportslaug, fordi jeg godt kunne tænke mig at lære at stå på paddleboard her for nogle år tilbage, og det tog jo oceaner af tid at få lov at indbetale 500 kr. for alle beboerne på en bankkonto, fordi Nykredit eller den bank, vi skulle oprette kontoen hos, lige skulle kontrollere fra Herodes til Pilatus.
Frank Aaen (EL), 2000-04-04:
Det ene er, at beløbet var alt for stort, og dér må jeg igen læse op af, hvad statsministeren sagde i januar 1998: at det, det drejer sig om, er, hvor meget der skulle være tilført banken på salgstidspunktet, for at den var solvent både på salgstidspunktet og også nogen tid efter salgstidspunktet.
Jacob Jensen (V), 2007-05-03:
Derfor synes vi, at effekterne af den aftale, som regeringspartierne sammen med Dansk Folkeparti og De Radikale har indgået netop om en genopretning af jernbanen, og de undersøgelser, vi også har sat i gang om andre projekter på jernbaneområdet, bl.a. kapacitetsudvidelsen mellem Ringsted og København og en lang række andre ting, skal indtænkes og i øvrigt ses i sammenhæng med alle mulige andre infrastrukturinvesteringer både på bane og på vej. De ting hænger jo sammen.
Keld Albrechtsen (EL), 2004-05-12:
Er løsningen simpelt hen ikke den, som regeringen har udtænkt, at så lukker vi bare amterne, og så lægger vi det over til staten - ministeren har jo forklaret, at så er det staten, der bestemmer - og så laver vi de målsætninger, som skal til for at få regnestykket til at gå op?
Liselott Blixt (DF), 2011-02-01:
Normeringen i sygeplejegruppen har været uændret, ca. 25 inklusive 2 sekretærer, mens lægenormeringen er øget fra 1½ til 2½. I sommeren 2009 besluttede neurocenterets ledelse at reducere normeringen i plejegruppen med 20 pct.
Bent Bøgsted (DF), 2004-11-23:
Det kunne jeg egentlig også godt tænke mig at vide, for det er jo sådan, at netop den her ordning, som ligger i det første ledighedsår, ikke er omfattet af de begrænsninger, som jeg ved hr. Ole Sohn kører med, og som jeg også ved hr. Bjarne Laustsen har kørt med, altså den her 50-procents-regel.
Anne Hegelund (EL), 2024-05-16:
Altså, vi kommer til at mangle gymnasielærere inden for sprogfagene, fordi man har skåret for hårdt på humaniora, og det er bare igen og igen set, at det måske ikke er så smart at detailstyre helt så meget inde fra Christiansborg, og hvis det ender med, at man får nogle discountuddannelser, hvor det måske endda er værst i de mindre byer, hvor man ikke får en lige så god uddannelse, så var det i hvert fald ikke det, der var tanken bag det.
Villum Christensen (LA), 2012-11-28:
Så var det, jeg tænkte, at i stedet for at blive uvenner med 50.000 eller 60.000 parcelhusejere, som elsker denne ordning – det har vi jo set – og som gør alt det, vi gerne vil have, hvorfor så ikke reducere den meget dyre vindudbygning, som nu skal være 50 pct., og sænke ambitionsniveauet en lille smule, måske til 45 pct. eller 40 pct., hvad ved jeg?
Per Clausen (EL), 2008-05-07:
Når man lytter til den her debat, kan man godt blive fristet til at stille disse spørgsmål: Hvor mange biler skal der være i København, hvor lange køer skal vi have i myldretiden, og hvor meget mere forurening skal vi have de større byer, før regeringen og Dansk Folkeparti synes, at det er en god idé at indføre et trafikbetalingssystem?
René Gade (ALT), 2018-11-20:
Vi forsøgte i Alternativet netop at gå ind med det beslutningsforslag, vi lavede i 2016, at lægge os op ad den tidligere regerings forslag, hvor vi simpelt hen sagde ja til 650.000 som størrelse for fradraget, altså den beløbssats, der skulle være, uden at komme med en social profil, uden at komme med en grøn profil, fordi vi faktisk godt ville imødekomme den forståelse af, at iværksætteri i sig selv er gavnligt for samfundet, også selv om vi ikke får en grøn agenda eller en social agenda ind over.
Martin Henriksen (DF), 2017-05-05:
Det er også derfor – nu er der jo mange forskellige forslag til vedtagelse i dag – at det ville være rigtig dejligt, hvis man kunne blive enige om at forsøge at nedbringe den indvandring, som er årsag til mange af de debatter, vi har her, som jo er årsagen til, at vi ser problemer ude i forskellige områder, og som er årsagen til, at der er områder i Danmark, hvor danskere er i mindretal.
Helge Adam Møller (KF), 2004-03-16:
Jeg er hundrede procent enig, og mere kan man jo ikke være, med hr. Morten Bødskov i, at hvis der er tilfælde, og det er der selvfølgelig, når hr. Morten Bødskov siger det, hvor det tager fire en halv måned at få iværksat en ungdomskontrakt, så er det for at bruge et gammelt soldaterudtryk noget civilt slinger.
Kristian Jensen (V), 2006-03-22:
Derfor er der sådan set det at sige til det, at vi har haft fokus på området, vi har arbejdet aktivt med at få løst de problemer, både it-mæssigt og uddannelsesmæssigt, der har været, og det er ikke sådan, at man i dag kan konstatere, at der er sket et tab hverken af restancer eller af skatteindtægter.
Rune Lund (EL), 2007-10-23:
Når så det danske forsvar - og det er egentlig ret sjovt, at det stadig væk hedder forsvar, vi burde efterhånden snart omdøbe forsvaret til angrebet - siger, at man skal ned at forsvare og bevare Kajakidæmningen, kan det jo f.eks. godt være, at en militær operation i sidste ende ikke er nødvendig, i hvert fald ikke, hvis det drejer sig om bondebefolkningens interesser.
Rune Lund (EL), 2019-10-22:
F.eks. har den tidligere regering fra 2015 til 2019 aftalt skatte- og afgiftsnedsættelser, der hvert år vil koste næsten 22 mia. kr., og samtidig har det tidligere flertal efterladt en ubetalt regning i 2020 på 3,5 mia. kr., som vi andre så må samle op.
Helle Sjelle (KF), 2003-03-12:
Vi er ikke blinde for, at inddrager vi Kyotoprotokollens fleksible mekanismer, vil omkostningerne ved at opfylde vore forpligtelser være ca. 1-2 mia. kr. årligt. I skarp kontrast til dette vil det koste os ca. 4-5 mia. kr. om året, hvis vi skal gøre det alene gennem indenlandske tiltag.
Per Clausen (EL), 2009-05-27:
Jeg vil bare opfordre til, at hr. Henrik Sass Larsen og Socialdemokraterne fortsætter med at gøre sig overvejelser med henblik på at sikre en forbedret dagpengedækning, og at man i øvrigt også gør det nemmere at komme i a-kasse og blive dagpengedækket.
Morten Helveg Petersen (RV), 2003-12-12:
Det er i øvrigt med til at sikre, at vi overhovedet kan indfri forudsætninger om råderum og den slags ting, så ideen med forslaget er faktisk ikke at plukke håret af en skaldet, men faktisk at sikre, at der kommer en endnu mere prægtig og prangende hårpragt på den økonomiske politik, hvis man kan sige det på den led.
Christina Thorholm (RV), 2022-04-29:
Vi lytter også til Selveje Danmark og krisecentrenes bekymring for den store stigning i kommercielle tilbud, hvilket lægger et pres på Selvmøderprincippet; et princip, som der ikke skal herske tvivl om at vi i Radikale mener er afgørende vigtigt for, at voldsudsatte og hjemløse kan få ophold helt akut.
Michael Aastrup Jensen (V), 2021-03-16:
Derfor kan jeg også, uden at trætte Folketinget i alt for meget tid, sige, at vi er glade for, at vi har fået indgået en aftale, forstået på den måde, at ved at man stemmer for, bliver man et såkaldt aftaleparti og kan derfor også være med til selve, skal vi sige den tekniske udførelse i forhold til bekendtgørelser og lignende.
Per Clausen (EL), 2006-05-03:
For det andet ville det være uendelig kedeligt, hvis de nye kommuner, som nu skal indføre og implementere nye it-systemer eller sammenkøre eksisterende it-systemer, vælger ikke at bruge åbne standarder, for så vil sandsynligheden for, at de i løbet af nogle få år vil investere i en omlægning, måske ikke være særlig stor.
Jeppe Søe (M), 2023-12-07:
Min rolle er at lave regler, sørge for at styrke de grupper, der konstant overvåger, om de overholdes, styrke ICC, hvad der allerede sker, og finde penge til humanitær hjælp og sende klare signaler på landets vegne om, at vi står ved det mål, vi arbejder for, nemlig en tostatsløsning.
Per Clausen (EL), 2010-10-14:
Så jeg må sige, at for Enhedslisten er det her en af de gange, hvor det ikke er svært at afvise et lovforslag, og det er ikke svært at afvise et lovforslag, fordi det jo sådan set er dokumentationen for, at selv om Transportministeriet nu har fået lavet en udgave af den grønne transportplan, som også er iklædt grønt omslag i modsætning til den første udgave, som meget illustrativt var i sort omslag, ændrer det ikke noget ved, at det her forslag er rendyrket sort trafikpolitik båret af det asfaltpolitiske flertal her i Folketinget, desværre hjulpet på vej af SF.
Brian Mikkelsen (KF), 2000-10-10:
Det sidste er altså af afgørende, stor betydning for os, når man indgår dobbeltbeskatningsaftalerne, fordi vi ikke ønsker at rive gulvtæppet væk under de danskere, der af forskellige årsager har valgt at etablere sig eller bosætte sig uden for landets grænser. Når vi taler om overenskomsten med Singapore, er vi i Det Konservative Folkeparti lidt lunkne over for forslaget, da vi er lidt usikre på konsekvenserne for det danske erhvervsliv.
Keld Albrechtsen (EL), 2004-12-01:
Jeg vil gerne sige ministeren tak, fordi han korrigerede de forkerte oplysninger, han gav til hr. Jens Peter Vernersen, så det er altså efter de foreløbige beregninger 550 mio. kr., man bruger på at nedsætte selskabsskatten for olieselskaberne.
Jens Peter Vernersen (S), 2006-03-22:
Det spørgsmål, jeg stillede, var: Er det rimeligt over for borgerne, at fordi man har haft det rod i Skatteministeriet, som vi nu har talt om i en times tid, skal de på grund af 3-års-fristen vente så lang tid på, at den endelige ligning bliver fremsendt?
Mogens Jensen (S), 2008-04-30:
klart og tydeligt - jeg har anmodet om aktindsigt, og jeg har også anmodet om en mere specifik aktindsigt, fordi den aktindsigt, jeg har fået, må siges at være alt andet en udtømmende - og i forbindelse med de svar vil jeg gerne spørge, om ministeren vil have os til at tro på, at der foregår en envejskommunikation fra DIF til ministeriet, hvor DIF siger: Vi mener, at ministeren skal komme på dét tidspunkt, og vi har reserveret et værelse til ministeren på dét tidspunkt.
Mette Frederiksen (S), 2011-12-20:
Vi har igennem den senere tid haft en heftig diskussion i den danske offentlighed om behovet for, at alle, der er ledige, hvad enten man modtager dagpenge eller kontanthjælp, står til rådighed for arbejdsmarkedet, og vi skal i vores iver for at understøtte det frivillige Danmark selvfølgelig ikke lægge hindringer i vejen for, at mennesker reelt står til rådighed for arbejdsmarkedet.
Poul Nødgaard (DF), 1997-12-17:
Jeg synes, det er helt horribelt, at her er stort set hele Folketinget samlet - om ikke alle 179 medlemmer så i hvert fald tæt på - og man er rask væk indstillet på at give statsborgerskab også til folk, der ikke har holdt orden i deres økonomi, folk, der skylder alle os, der sørger for at betale vores ting til tiden, penge, folk, som har lavet grov økonomisk kriminalitet og andre ting, der også har betydet, at de har en stor gæld til det offentlige.
Morten Bødskov (S), 2013-04-23:
Det er min opfattelse, at regeringen med de foreslåede væsentlige ændringer af de gældende regler om forældelse af strafansvaret i sager om seksuelt misbrug og seksuel krænkelse af børn under 15 år har fundet den rigtige balance mellem de forskellige hensyn, som selvfølgelig gør sig gældende her.
Henrik Vestergaard (V), 2004-02-20:
Vi er sådan set enige i, at en bevidstløs udvidelse af rammen ville kunne medføre garantier for lån til nye atomkraftværker, og det er ikke Venstres politik, selv om vi sådan set er meget opmærksomme på, at denne låneramme er en garantiforpligtelse, som vist aldrig har været nødvendig at tage i anvendelse.
Preben Bang Henriksen (V), 2014-03-18:
Altså, vi er nået dertil, hvor man har fået alt, alt for mange oplysninger, og hvor det er meget nemt for Folketinget at vedtage regler om nye oplysningsforpligtelser, og så har vi ligesom ryggen fri, men meningen er jo altså også, at de skal læses.
Kirsten Brosbøl (S), 2015-02-18:
Regeringen ønsker at gå sagligt til værks og se tingene i en helhed, og derfor har jeg også taget initiativ til en kystanalyse, der skal være færdig inden udgangen af i år, som skal give os det samlede overblik over, hvor risikoen for oversvømmelse og erosion er størst, og vurdere den eksisterende indsats og lovgivning.
Mariann Fischer Boel (V), 2003-10-24:
så er der ikke noget, der umiddelbart tyder på, at det provenu, der er til rådighed, vil falde, fordi, og det tror jeg også hr. Kristen Touborg ved, de nye mere skånsomme midler er væsentlig dyrere end dem, der bliver faset ud til fordel for de nyere midler.
Søren Søndergaard (EL), 2003-05-21:
Men når man nu ikke vil svare på det, så vil jeg spørge hr. Peter Skaarup: Er man ikke enig i fra Dansk Folkepartis side, at man skal henvende sig til koalitionsstyrkerne og give den opfordring til, at han bliver eftersøgt og arresteret, hvis han bliver fundet?
Anni Svanholt (SF), 1999-05-12:
Vi har valgt, at det skal være med to tredjedeles flertal med den begrundelse, at der naturligvis ikke på nogen måde skal kunne spekuleres mod en borgmester, men kan et byråd/kommunalbestyrelse fremvise et så stort flertal, så er der også efter vores opfattelse meget vægtige grunde til, at borgmesteren dermed måtte gå.
Martin Henriksen (DF), 2013-02-08:
Det kunne være rart at høre, hvor man så helt præcis mener at man skal spare, for ud over de ekstraudgifter, som man har opremset i lovforslaget som en direkte konsekvens af det her lovforslag – og det er så, hvad det er – så ved vi også, at når en masse mennesker på sigt kommer til landet og søger om at få asyl, og en del af dem jo så ender med at få asyl, så har mange af dem svært ved at komme ind på arbejdsmarkedet.